Manila

Manila (in filipino Maynilà) es le capital del Philippinas. Le citate es situate al costa oriental del Bahía de Manila apud le imbuccatura del fluvio Pasig, in le insula de Luzon. Manila es le centro de "Metro Manila", le area metropolitan de Manila, un metropole de plus de 13 milliones de habitantes. Le citate de Manila ha 1.581.082 habitantes, lo que lo face le citate le secunde plus populate del pais, post que Quezon que ha plus de habitantes.

Historia
Manila esseva fundate le 24 de junio 1571 per le conquisitor espaniol Miguel Lopez de Legazpi. Quatro annos post su fundation, Manila suffreva un attacco piratic a manos del pirata chinese Lima-Hong. Le governator Guido de Lavezares e le maestro de campo Juan de Salcedo, al demanda de 500 espanioles, expulsava le flotta mercenari chino-japonese. 

In le fluvio meridional del Pasig se trova le citate originari, Intramuros, fundate in 1571 e que contine notabile exemplos del architectura espaniol del seculo XVII, insimul a un muralia que lo circumfere e que se comenciava a construer in 1590. In 1601 le jesuitas fundava in Manila un seminario pro nobiles, que esseva le prime institution educative del pais. Desde 1762 usque 1764, durante le guerra del Septe Annos, le citate esseva assaltate e controlate per le britannos. In augusto 1898, durante le Guerra Hispano-statounitese, le armea del Statos Unite devastava e occupava le citate, post disfacer le flotta espaniol in Cavite, in le baia de Manila. In 1898, post le battalia de Cavite, Manila se institueva capital del protectorato american del Philippinas, posteriormente pais soveran.

Institutiones educational
Manila es sede de varie scholas e universitates; inter illos es le Universitate de Manila (1913), le Universitate Philippin de Feminas (1919), le Universitate del Oriente Extreme (1928) e le Universitate Manuel L. Quezón (1947).

 Ligamines externe 
 Citate de Manila

Categoria:Citates in le Philippinas